62022CO0426_INF
Rješenje Suda (šesto vijeće) od 20. lipnja 2023. –SOLE-MiZo/Nemzeti Adó- és Vámhivatal Fellebbviteli Igazgatósága
(predmet C-426/22) (
1
)
„Zahtjev za prethodnu odluku – Zajednički sustav poreza na dodanu vrijednost – Direktiva 2006/112/EZ – Članak 183. – Načela djelotvornosti i porezne neutralnosti – Odbitak pretporeza – Povrat viška – Izračun kamata koje se duguju zbog nedostupnosti viška PDV-a koji se može odbiti zadržanog protivno pravu Unije – Monetarna deprecijacija”
Usklađivanje poreznih zakonodavstava – Zajednički sustav poreza na dodanu vrijednost – Odbitak pretporeza – Načini ostvarivanja prava na odbitak – Povrat preplaćenog iznosa – Načela djelotvornosti i porezne neutralnosti – Izračun kamata koje se duguju zbog nedostupnosti viška PDV-a koji se može odbiti zadržanog protivno pravu Unije – Nepostojanje naknade za monetarnu deprecijaciju kojim se poreznom obvezniku uskraćuje odgovarajuća odšteta – Nedopuštenost
(Direktiva Vijeća 2006/112, čl. 183.)
(t. 37.-49., 54. i izreka)
Izreka
Članak 183. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost te načela djelotvornosti i porezne neutralnosti
treba tumačiti na način da im se:
protivi praksa države članice koja se sastoji od izračuna kamata na višak poreza na dodanu vrijednost (PDV) koji se može odbiti, a koji je ta država članica zadržala izvan razumnog roka protivno pravu Unije, primjenjujući stopu koja odgovara osnovnoj stopi nacionalne središnje banke uvećanoj za dva postotna boda, ako kamate na te viškove PDV-a teku od datuma dospijeća prijave za određeni mjesec do datuma prijave za sljedeći mjesec, bez primjene kamata za kompenzaciju monetarne deprecijacije prouzročene protekom vremena, do koje je došlo nakon tog razdoblja i koja se događa do datuma koji je, s jedne strane, nakon objave presude kojom je Sud utvrdio tu povredu prava Unije i, s druge strane, prije stvarnog plaćanja kamata na navedene viškove PDV-a, pod uvjetom da se navedenom praksom poreznom obvezniku uskraćuje odgovarajuća naknada za gubitak nastao zbog nedostupnosti predmetnih iznosa i ne nadoknađuje ekonomski teret neopravdano zadržanih iznosa poreza.
(
1
)	SL C 340, 5. 9. 2022.